		



НП „КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ“ 2025 г.
МОДУЛ 2
Придобиване на професионална квалификация „учител“, „учител по…“ , като допълнителна професионална квалификация на заети в системата на предучилищното и училищното образование

ПРОЦЕДУРА ЗА ПОДБОР 

I. ОБЩИ УСЛОВИЯ ЗА КАНДИДАТСТВАНЕ
1. Подаване на заявление по образец (Приложение №1) с приложени копия на документи по избор чрез:
· системата за сигурно електронно връчване на училището, в което работи кандидатът;
· писмо до официалната електронна поща на регионалното управление на образованието (РУО) на областта, в която работи кандидатът;
· център за административно обслужване РУО на областта, в която работи кандидатът 
2. Необходими документи за кандидатстване:
· диплома за придобита образователно-квалификационна степен (ОКС) на висше образование „бакалавър“ или „магистър“ и съответната професионална квалификация и да заемат длъжност „учител“, учител по …“ 
· препис-извлечение от трудова книжка, доказващ професионален опит; 
· професионална автобиография; 
· мотивационно писмо; 
· сертификат по Общата европейска езикова рамка, ниво C1 - за учителите, кандидати за придобиване на допълнителна професионална квалификация „учител по чужд език“;
· подкрепящо писмо от настоящия работодател;
3. Срок за подаване на заявлението към РУО до 20.06.2025 г.

II. ПОДБОР
1. Извършва от съответното РУО по критерии:
1.1. За придобиване на професионална квалификация „учител“:
· Кандидатите да са български граждани или граждани на държава членка на Европейския съюз или Европейското икономическо пространство и Конфедерация Швейцария.
· Да притежават висше образование от техническите професионални направления на висшето образование и специалности в съответствие с Приложение № 1 към чл. 10 на Наредба № 15/22.07.2019 г. относно изискванията за заемане на длъжност на учител по професионална подготовка в професионалното образование.
· Назначени са в училище на длъжност учител по теоретично обучение или практическо обучение в системата на професионалното образование и обучение. 
· [bookmark: _Hlk199497365]Съгласие от директора на училището за включване в програмата на кандидата изразено чрез подкрепящо писмо или препоръка.

   1.2. За придобиване на допълнителна професионална квалификация „учител по …“:
· Професионален опит като учител, да притежават висше образование от професионалните направления и специалности в съответствие с Приложение № 1 към чл. 10 на Наредба № 15/22.07.2019 г. относно изискванията за заемане на длъжностите „учител по…“
· Назначени са в училище на учителска длъжност с професионална квалификация „учител по…“ и формират част от годишната си норма преподавателска заетост по предмет, по който не са специалисти;
· Изпълняват норма преподавателска работа, като в рамките й или извън нея преподават по учебен предмет, по който не са специалисти, в същото или в друго училище или изпълняват норма преподавателска работа, като преподават като неспециалисти в повече от едно училище с приоритет за придобиване на допълнителна професионална квалификация учител по математика;
· За придобиване на допълнителна професионална квалификация „учител по религия“ - да имат висше образование в професионални направления: философия; история и археология;  педагогика на обучението по учебен предмет от всички специалности, включващи философия или история, начална училищна педагогика и назначени на длъжност като начални учители/ учители/ учител по философия/ учител по история/учител по история и цивилизации.
· Съгласие от директора на училището за включване в програмата на кандидата изразено чрез подкрепящо писмо или препоръка.

3. Срок за изпращане на списъка с одобрените кандидати в МОН до 30.06.2025 г. 
III. ВКЛЮЧВАНЕ НА УЧАСТНИЦИТЕ ПО т.1.1 и т.1.2. ОБУЧЕНИЕ ВЪВ ВИСШЕ УЧИЛИЩЕ.
1. Договор за участие в програмата между участника, училището и МОН за придобиване на професионална квалификация „учител“/ допълнителна професионална квалификация „учител по…“.
2. Зачисляване във Висше училище. 




